8. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ.22526 της 5/19 Δεκ.1957 (ΦΕΚ Β΄325) Περί συντάξεως, εκτυπώσεως και διαχειρίσεως, των βιβλίων και Εγχειριδίων του Β. Ναυτικού. Έχοντες υπ’ όψιν: α)Τα άρθρ.15 (παρ.3β) και 25 (παρ.1β και 2) του Ν.Δ.2387/1953 «περί Υπουργείου Εθνικής Αμύνης και των οργάνων της Ανωτάτης Διοικήσεως και ελέγχου των Ενόπλων Δυνάμεων (ΦΕΚ 108 Α/1953). Σελ. 16 β)Γνώμην του Ανωτάτου Ναυτικού Συμβουλίου (πρακτ.6/15 Μαρτ.1957). γ)Πρότασιν του Αρχηγού Γ .Ε.Ν. δ)Γνώμην του Αρχηγού Γ .Ε.Ε. Θ.Α. ε)Το άρθρον μόνον (περίιπτ.ζ΄) του από 25.6.56 Β.Δ. «περί εξουσιοδοτήσεως του Α/Γ . Ε.Ν. του υπογράφειν έγγραφα και λοιπάς διοικητικάς πράξεις αρμοδιότητος Υ .ΕΘ.Α. (ΦΕΚ 152 Α/1956), ως τούτο συνεπληρώθη υπό του από 29.12.1956 Β.Δ/τος «περί τροποποιήσεως και συμπληρώσεως του από 25.6.1956 Β.Δ/τος «περί εξουσιοδοτήσεως του Α/Γ .Ε.Ν. του υπογράφειν έγγραφα κλπ. και αναθέσεως εις τον αναπληρωτήν Α/Γ.Ε.Ν. της εξουσίας του υπογράφειν παραλλήλως έγγραφα κλπ.» (ΦΕΚ 10 Α/1957) αποφασίζομεν:  Διαταγή συντάξεως βιβλίου της Ναυτικής  Υπηρεσίας Άρθρ.1.-1. Ο Υπουργός της Εθνικής Αμύνης προτάσει του Γ.Ε.Ν. αναθέτει εις κατάλληλον πρόσωπον οιονδήποτε ή επιτροπήν εκ καταλλήλων προσώπων την σύνταξιν βιβλίων ή εγχειριδίων χρησίμων δια το Β.Ν. ως και την Εμπορικήν Ναυτιλίαν εφ’ όσον η έλλειψις τοιούτου είναι αισθητή και δεν πληρούται εκ των υπαρχόντων βιβλίων. Τα ούτω συντασσόμενα βιβλία είναι ή πρωτότυπα ή μεταφράσεις ξένων. 2.Προκειμένου περί συγγραφής ή μεταφράσεως βιβλίων η προς Υπουργόν Εθνικής Αμύνης πρότασις του Γ.Ε.Ν. δέον όπως υποβάλληται μετά σύμφωνον γνώμην του αρμοδίου καθ’ ύλην Κλάδου Γ .Ε.Ν. προκειμένου δε περί εκπαιδευτικών κειμένων και μετά σύμφωνον γνώμην της οικείας Σχολής. 3.Εις την διαταγήν περί συντάξεως του βιβλίου δύναται να τίθεται χρονικόν όριον αποπερατώσεως συντάξεως ως και να ληφθώσιν υπ’ όψιν ωρισμέναι πηγαί ή άλλα σχετικά συγγράμματα. 4.Πίναξ περιεχομένων εν γενικαίς γραμμαίς, ως και ο σκοπός και η χρησιμότης του βιβλίου δέον σαφώς να καθορίζωνται εν τη διαταγή ταύτη. 5.Επίσης ο Υπουργός Εθνικής Αμύνης προτάσει του Γ .Ε.Ν. αναθέτει εις κατάλληλον πρόσωπον στρατιωτικόν ή πολιτικόν την παρακολούθησιν της εκτυπώσεως των βιβλίων. 37.Α.γ.8 Έντυπα και Βιβλιοθήκες Ναυτικού Έγκρισις και εκτύπωσις συνταχθέντος βιβλίου Άρθρ.2.-1.Τα ούτω συντασσόμενα βιβλία υποβάλλονται δακτυλογραφημένα εις τριπλούν εις Γ .Ε.Ν. Ταύτα δέον  να είναι γεγραμμένα εις γλώσσαν ανάλογον προς την των δημοσίων εγγράφων. 2.Αναλόγως του υπό του βιβλίου πραγματευομένου θέματος διαβιβάζεται τούτο εις αρμόδιον Κλάδον Γ .Ε.Ν. δια συμφωνίαν και πρότασιν ονομάτων αξιωματικών προς συγκρότησιν Επιτροπής τελικής κρίσεως του βιβλίου. «3.Μετά την κρίσιν υπό της ως άνω Επιτροπής και υποβολήν σχετικού πρακτικού, το ΓΕΝ αποφασίζει τελικώς και διατάσσει την εκτύπωσίν του, εκδιδομένης σχετικής αποφάσεως. 4.Ταυτοχρόνως με την έκδοσιν της Υπουργικής Αποφάσεως προκαλείται διαταγή ΓΕΝ καθορίζουσα τον αριθμόν των αντιτύπων, την κατάταξιν του βιβλίου εις την κατηγορίαν απορρήτου ή εμπιστευτικού κλπ. συμφώνως τω άρθρ.8 ως και το υπόδειγμα εκτυπώσεως συμφώνως τω άρθρ.9». Αι παρ.3-4 αντικατεστάθησαν ως άνω δια της υπ’ αριθ.22542 της 10/21 Νοεμ.1958 αποφ. Υπ. Εθν. Αμύνης (ΦΕΚ Β΄313). Αμοιβαί συγγραφέων, μελών κριτικής Επιτροπής και επιστατούντων την εκτύπωσιν. Άρθρ.3.-1.Αι αμοιβαί των συγγραφέων, μεταφραστών, μελών κριτικής Επιτροπής και επιστατούντων την εκτύπωσιν, καθορίζονται δι’ ειδικής αποφάσεως, συμφώνως προς τας οικίας διατάξεις του Νόμ.2440/1953. 2.Αυταί καταβάλλονται μετά την έκδοσιν υπό Γ .Ε.Ν. της διαταγής εκτυπώσεως του βιβλίου ή μετά την εκτύπωσιν αυτού. 3.Ως μέτρον δια τον υπολογισμόν των ανωτέρω αμοιβών λαμβάνεται το τυπογραφικόν φύλλον, ήτοι εν δεκαεξασέλιδον, διαστάσεων χάρτου 1/16 του 70 Χ 100. 4.Προκειμένης επανεκδόσεως βιβλίου τινός λόγω αναπροσαρμογής, βελτιώσεως ή συμπληρώσεως κλπ. της ύλης αυτού ο συγγράψας δικαιούται του ημίσεος της ως ανωτέρω καθωρισμένης συγγραφικής αμοιβής. Κυριότης βιβλίων-Ευθύνται Άρθρ.4.-1.Τα συμφώνως τοις ανωτέρω άρθροις εγκριθέντα βιβλία περιέχονται εις την οριστικήν κυριότητα του Δημοσίου και εκτυπούνται υπό του ΓΕΝ εις Τυπογραφείον Β.Ν. ή εις ιδιωτικόν Τυπογραφείον κατόπιν διαγωνισμού. Της εκτυπώσεως του βιβλίου προηγείται έγγραφος παραίτησις του συγγραφέως εκ παντός δικαιώματός του επί της πνευματικής αυτού εργασίας. 2.Την ευθύνην της ακριβείας των περιεχομένων κλπ. των τοιούτων βιβλίων φέρει ο συγγραφεύς και η ορισθείσα δι’ αυτά κριτική Επιτροπή. 3.Εάν κατά την εκτύπωσιν βιβλίου τινός παρεισδύσωσι σοβαρά τυπογραφικά λάθη, εξ αμελείας του επιστατούντος λόγω των οποίων ήθελε διαταχθή ανατύπωσις φύλλου ή φύλλων τινών, πλην των διοικητικών κυρώσεων δύναται να επιβληθή εις τούτον και η υποχρέωσις της αντικαταστάσεως του καταστραφέντος υλικού ως και η καταβολή πάσης ετέρας εκ της ζημίας προσελθούσης δαπάνης του Δημοσίου. Μέριμνα εκτυπώσεως και βιβλιοδεσίας Άρθρ.5.-1.α)Η μέριμνα της εκτυπώσεως και βιβλιοδεσίας των συμφώνως τοις προηγουμένοις άρθροις εγκριθέντων βιβλίων ανατίθεται εις τον Γ΄ Κλάδον Γ.Ε.Ν. μερίμνη του οποίου εκδίδονται και αι σχετικαί προς το Τυπογραφείον του Β.Ν. Διαταγαί δια την εκτέλεσιν των ως άνω εργασιών. β)Εν η περιπτώσει το Τυπογραφείον Β.Ν. λόγω φόρτου εργασιών ή άλλης αιτίας δεν δύναται να αναλάβη την εκτέλεσιν τινών εκ των ως άνω εργασιών ο Γ΄ Κλάδος απευθύνεται προς τον Ε΄ Κλάδον ίνα ούτος προβή εις τας περαιτέρω ενεργείας δια την ανάθεσιν των εκτυπωτικών ή βιβλιοδετικών τούτων εργασιών εις ιδιωτικόν τυπογραφείον και την διάθεσιν των απαιτουμένων πιστώσεων. 2.Κατ’ εξαίρεσιν των ανωτέρω η Δ/νσις της Υδρογραφικής Υπηρεσίας έχει την αρμοδιότητα της εκτυπώσεως των αγγελιών των Ναυτιλλομένων ερχομένη απ’ ευθείας εις συνεννόησιν μετά της Δ/νσεως Ιστορικής Υπηρεσίας Β.Ν. (Τυπογραφείον Β.Ν.). 3.Ως προς τας ειδικάς εκδόσεις της Υδρογραφικής Υπηρεσίας περί ων προβλέπει το άρθρ.15 του Νόμ.4559/1930, η υπηρεσία αύτη μετά την έγκρισιν των βιβλίων ή συγγραμμάτων προβαίνει εις την εκτύπωσιν τούτων, των απαιτουμένων δαπανών καταβαλλομένων υπό του Υπουργείου Εμπορικής Ναυτιλίας τον προϋπολογισμόν του οποίου βαρύνουν ως ειδικώς προοριζομένων δια την εκπαίδευσιν του προσωπικού του Εμπορικού Ναυτικού. Διατίμησις Βιβλίων Άρθρ.6.-1.Το Γ.Ε.Ν. μετά το πέρας της εκτυπώσεως των βιβλίων λαμβάνον υπόψη τας καταβληθείσας δαπάνας ήτοι δαπάνας εκτυπώσεως βιβλιοδεσίας, υλικού εν γένει και αμοιβών συγγραφέων, επιτροπών κλπ. καθορίζει δια διαταγής του την τιμήν εκάστου αντιτύπου.  Σελ. 17 Έντυπα και Βιβλιοθήκες Ναυτικού 37.Α.γ.8 Αγορά βιβλίων εκ του εμπορίου Άρθρ.7.-1.Δύναται ο Υπουργός Εθνικής Αμύνης, μετά πρότασιν του Γενικού Επιτελείου του Ναυτικού, να διατάξη την προμήθειαν εκ του εμπορίου ωρισμένου αριθμού βιβλίων χρησίμων δια τας Σχολάς Β.Ν. και τας Βιβλιοθήκας των Ν. Υπηρεσιών επί τιμή εγκρινομένη υπό του Γ.Ε.Ν. 2.Προκειμένου περί βιβλίων προοριζομένων δια καθαρώς εκπαιδευτικόν σκοπόν δέον να υπάρχει και πρότασις της οικείας Σχολής. Άρθρ.8.-Πάσαι αι εκτυπώσεις και εκδόσεις της Ν. Υπηρεσίας διαιρούνται εις τας εξής κατηγορίας, από απόψεως ασφαλείας, αναλόγως της περιεχομένης εν αυταίς ύλης: α)ΔΙΕΒΑΘΜΙΣΜΕΝΑΣ, ήτοι: 1.ΕΤΝΑ-ΑΚΡΩΣ ΑΠΟΡΡΗΤΟΥΣ 